
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
OPĆINSKO VIJEĆE

KLASA: 024-02/26-05/83

URBROJ: 2117-21-02/1-26-1

Vela Luka, 21.07.2026.g.
Temeljem članka 105. Pravilnika o proračunskom računovodstvu i računskom planu (Narodne novine br. 158/2023) i članka 29. Statuta Općine Vela Luka (Službeni glasnik Općine Vela Luka br. 11/21), Općinsko vijeće Općine Vela Luka na svojoj 9. sjednici održanoj dana 20.07.2026. godine, donosi

ODLUKU 

o pokriću manjka prihoda iz 2025. godine

Članak 1.

Ovom Odlukom utvrđuju se sredstva za pokriće manjka prihoda utvrđenog Godišnjim obračunom Proračuna Općine za 2025. godinu, a koji se uključuje I. Izmjenama i dopunama u Proračun za 2026. godinu. 
Članak 2.

Općina Vela Luka na dan 31. prosinca 2025. godine u svojim konsolidiranim poslovnim knjigama u sustavu Riznice ima iskazana sljedeća stanja viškova, odnosno manjkova prihoda: 

	Pozicija u proračunu
	Izvor financiranja
	31.12.25. Višak/Manjak prihoda 

	R000 Manjak Prihoda
	1.1. Opći prihodi i primici 
	-147.579,00

	P0046-1 Višak od pomoći
	5.6. Pomoći EU- Projekt Zaželi
	11.775,00

	P0048 Višak od kap. donacija
	6.1. Donacije
	6.400,00

	
	OPĆINA - UKUPNO 
	-129.404,00

	P0059 Višak
	4.9. Preneseni višak CZK
	8.781,00

	P0060 Višak
	4.9. Preneseni višak DV Radost
	4.661,00

	P0061 Višak
	4.9. Preneseni višak Knjižnica
	725,00

	
	Proračunski korisnici - UKUPNO
	14.167,00

	
	UKUPAN MANJAK
	-115.237,00


Članak 3.

(1) U rezultatu je iskazan manjak prihoda poslovanja od 147.579,00 eura koji se planira pokriti u 2026. godini iz izvora opći prihodi i primici.

(2) Ostvareni višak prihoda Općine iz pomoći i donacija planiraju se utrošiti u 2026. godini za namjene za koje su sredstva primljena tj. sredstva pomoći za projekt „ZAŽELI - NISI SAM” i iz donacija za asfaltiranje dijela ceste u Stračinčici.

(3) Ostvareni višak prihoda proračunskih korisnika se raspoređuje 1. izmjenama i dopunama proračuna na sljedeći način: u Centru za kulturu Vela Luka na koncerte i digitalizaciju zbirke, u DV Radost Vela Luka na uređenje dvorišta i usluge održavanja i u Narodnoj Knjižnici “Šime Vučetić” na ostale usluge.
Članak 4.

Analizom postojećeg stanja utvrđeno je da je manjak prihoda poslovanja nastao radi znatno manjih prihoda od poreza na nekretnine i poreza na promet nekretnina u 2025. godini. 

Članak 5.

Prijedlog mjera za otklanjanje utvrđenih uzroka nastanka negativnog poslovanja i mjera za stabilno poslovanje sastoji se od sljedećih skupina:

1. Izmjenama i dopunama Proračuna za 2026. godinu planirati pokriće manjka;

2. Kod planiranja i izvršavanja proračuna prioritet imaju namjenske i već ugovorene obveze;

3. Pravovremeno i kontinuirano poduzimanje mjera naplate prihoda;

4. Realizacija aktivnosti i projekata financiranih vanjskim izvorima financiranja;

5. Učinkovito upravljanje imovinom Općine Vela Luka i kapitalnim prihodima;

6. Smanjenje materijalnih rashoda iz proračunskih izvornih prihoda uz zadržavanje kvalitete

rada i pružanja usluga građanima;

Članak 6.

Odgovorna osoba za provedbu planiranih mjera je Općinska načelnica.

Članak 7.

Ova Odluka stupa na snagu osmog dana od dana objave u „Službenom glasniku Općine Vela Luka“.

                                                                                                        Predsjednik 

                                                                                                             Zoran Manestar       

